Diari Oficial de la Generalitat Valenciana


Sumari del DOGV 7211, del 11-02-2014 (2014/1003)

Notificació de la sentència dictada en el procediment de guarda i custòdia número 1050/2011.
--------------------------------------------------------------------------------------------

### Dades del document

Número de DOGV
:   7211

Data del DOGV
:   11-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1003


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de guarda i custòdia número 1050/2011. [2014/1003]  
Família, guarda, custòdia al fill menor no matrimoni no consensuat 001050/2011-B  
Demandant: María Isabel Salvador Cabañas.  
Procuradora: Caridad Montalbán García.  
Demandat: Henrik Julien Vercher.  
C/ Alcalde, número 1, urbanització La Presa, Manises  
Procurador/a: -  
María José Roig Sapiña, secretària del Jutjat de Primera Instància i Instrucció número 3 de Quart de Poblet, faig saber que en este jutjat del meu càrrec se seguixen actuacions de guarda i custòdia número 1050/2011, a instàncies de la procuradora Caridad Montalbán García, en nom i representació de María Isabel Salvador Cabañas, contra Henrik Julien Vercher, en les quals, mitjançant resolució del dia de hui, he disposat notificar la sentència dictada en les actuacions indicades al demandat en parador desconegut, i que la part dispositiva de la sentència és, literalment, com seguix:  
«Estime la demanada interposada per la representació processal de M.ª Isabel Salvador Cabañas contra Henrik Julien Vercher, s'establixen com a mesures definitives personals i patrimonials, que regiran després de la ruptura de la unió de fet, les següents:  
1. S'atribuïx la guarda i custòdia del fill menor, J., a la mare, sent l'exercici de la pàtria potestat compartit entre ambdós progenitors.  
  
2. S'establix un règim de visites a favor del pare de caps de setmana alterns, des de les 10.00 hores del dissabte fins a les 20.00 hores del diumenge, verificant-se les arreplegues i entregues del menor pel pare en el domicili matern.  
Els caps de setmana parells, el gaudi correspondrà a la mare, i els imparells al pare.  
Les vacacions escolars del menor es distribuiran per mitat entre ambdós progenitors de la manera següent:  
Nadal: la mare tindrà amb ella el seu fill des del dia 24 de desembre fins al 30 de desembre els anys imparells, i del 31 de desembre al 6 de gener els anys parells, fixant-se com a lloc de recollida i entrega el domicili matern.  
Estiu: la primera quinzena del mes de juliol la passarà amb el pare els anys imparells i amb la mare els anys parells, la segona quinzena del mes de juliol la passarà amb la mare els anys parells i amb el pare els imparells, la primera quinzena del mes d'agost la passarà amb el pare els anys imparells i amb la mare els anys parells, i la segona quinzena del mes d'agost amb la mare els anys parells i amb el pare els imparells, sent en tots els casos la recollida i entrega en el domicili matern.  
  
Les vacacions escolars de falles i setmana santa es distribuiran per mitat entre els progenitors, i es deixarà l'elecció del període al mutu acord de les parts i a falta d'acord, la mare triarà els anys imparells i el pare els anys parells.  
En tots els casos, l'arreplega i entrega del menor es verificarà pel pare en el domicili matern.  
3. El pare abonarà a la mare, en concepte de pensió d'aliments a favor del fill menor, en el compte corrent que amb este fi designe la mare, la quantitat de 180 euros/mes, en els 10 primers dies del mes, per mesos anticipats i en les 12 mensualitats de l'any, quantitat que s'actualitzarà anualment segons la variació percentual que experimente l'índex de preus al consum aprovat per l'Institut Nacional d'Estadística o organisme que el substituïsca.  
4. Els gastos extraordinaris necessaris del menor, com ara metges no coberts per la Seguretat Social o assegurança privada, d'ortodòncia, d'ortopèdia, psicològics, etcètera, seran abonats per mitat entre els progenitors, mentres que els altres gastos extraordinaris no necessaris, com ara activitats extraescolars, seran abonats per mitat entre els progenitors, sempre que medie el consens d'ambdós en la seua realització o, en defecte, autorització judicial, i amb la justificació prèvia documental del gasto.  
  
Cada part ha de pagar les costes causades a instàncies seues i les comunes a mitges.  
Mode d'impugnació: mitjançant recurs d'apel·lació davant d'este jutjat en el termini de 20 dies comptadors des de l'endemà de la notificació d'esta resolució (article 458 LECn).  
D'acord amb la disposició addicional 15 de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder Judicial, paràgrafs 1, 2 i 3.b, per a la interposició del recurs d'apel·lació cal constituir un depòsit de 50 euros, i sense este requisit no serà admés. El depòsit es constituirà consignant l'import en el compte d'este jutjat en l'entitat Banesto número 4537/0000/89/1050/11, consignació que haurà de ser acreditada a l'interposar el recurs.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge o jutgessa que la va dictar, mentres celebrava audiència pública en el mateix dia de la data, de la qual cosa jo, la secretària judicial, en done fe. Quart de Poblet, 4 de febrer de 2014.»  
  
I perquè servisca de notificació de la sentència al demandat, Henrik Julien Vercher, en ignorat parador, s'expedix esta cèdula.   
  
Quart de Poblet, 4 de febrer de 2014.- La secretària judicial: María José Roig Sapiña.